9. ΑΝΑΓΚ. ΝΟΜΟΣ υπ’ αριθ. 859 της 6/12 Ιαν. 1949  Περί του τρόπου εκτίσεως της ποινής ανηλίκων μη συμπληρωσάντων το 15ον έτος.  Εκυρώθη δια του Ν.Δ. 1121 της 4/5 Οκτ. 1949 περί κυρώσεως του υπ’ αριθ. 859/1949 Α. Νόμου.  Άρθρον μόνον.-1.Ανήλικοι μη υπερβάντες το 15ον έτος της ηλικίας των, καταδικαζόμενοι επί πλημμελήματι, δύνανται να εκτίουν την ποινήν των εις Αναμορφωτικών Κατάστημα. Την προς τον σκοπόν τούτον εισαγωγήν παραγγέλει ο Υπουργός της Δικαιοσύνης, μετά γνωμοδότησιν του δικαστού ανηλίκων της έδρας του Καταστήματος, όσον αφορά τον βαθμόν της επικινδυνότητος του καταδίκου.  2.Οι κατά την προηγουμένην παράγραφον εισαγόμενοι ανήλικοι υπόκεινται εις ιδιαιτέραν μεταχείρισιν και εις κεχωρισμένα τμήματα, απαγορεύεται δε η διαρκούσης της εκτίσεως της ποινής των προσωρινή εκ του Καταστήματος έξοδος.  3.Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως, υποβληθήσεται δε προς κύρωσιν ευθύς άμα τη επαναλήψει των εργασιών της Βουλής.  